หม่อมผิว สุขสวัสดิ์ ณ อยุธยา

หม่อมผิว สุขสวัสดิ์ ณ อยุธยา (สกุลเดิม วสุวัต; 2 พฤษภาคม พ.ศ. 2438 – 30 กันยายน พ.ศ. 2534) เป็นครู และนักเขียน มีผลงานเรื่องสั้น และนวนิยาย เจ้าของนามปากกา "วรรณสิริ" ผู้เขียน วนิดา, นางทาส และนางครวญ ที่ได้รับความนิยม มีผู้นำมาสร้างเป็นภาพยนตร์ และละครโทรทัศน์หลายครั้ง

 ประวัติ 
หม่อมผิว สุขสวัสดิ์ ณ อยุธยา เป็นธิดาของหลวงนิธิพิมล (พลอย วสุวัต) กับสุ่น ราชนิธิพิมล เกิดเมื่อวันที่ 2 พฤษภาคม พ.ศ. 2438 จบการศึกษาจากโรงเรียนราชินี ประกอบอาชีพครูสอนภาษาไทย และเป็นผู้ก่อตั้งโรงเรียนวรรณวิทย์ เสกสมรสกับ ร้อยเอก หม่อมเจ้าทินทัต ศุขสวัสดิ์ ผู้รั้งผู้บังคับการกรมทหารบกม้ากรุงเทพรักษาพระองค์ของพระบาทสมเด็จพระมงกุฎเกล้าเจ้าอยู่หัว พระโอรสองค์ใหญ่ในพระเจ้าบรมวงศ์เธอ กรมหลวงอดิศรอุดมเดชกับหม่อมแช่ม หม่อมผิวมีธิดากับหม่อมเจ้าชายทินทัต ศุขสวัสดิ์ 3 คน คือ
 หม่อมราชวงศ์ทินะประภา อิศรเสนา (2 มิถุนายน พ.ศ. 2460 – 14 พฤศจิกายน พ.ศ. 2555) สมรสกับศาสตราจารย์ กัลย์ อิศรเสนา ณ อยุธยา มีบุตรสองคน
 หม่อมราชวงศ์กานดาศรี สุขสวัสดิ์ (18 ธันวาคม พ.ศ. 2461 – พ.ศ. 2541)
หม่อมราชวงศ์รุจีสมร สุขสวัสดิ์ (12 กันยายน พ.ศ. 2463 – 3 พฤษภาคม พ.ศ. 2565) 

ภายหลังหม่อมเจ้าทินทัตสิ้นชีพิตักษัยเมื่อปี พ.ศ. 2463 หม่อมผิวต้องย้ายออกจากกรมทหารม้ามาอยู่ที่ถนนพระอาทิตย์ เมื่อเริ่มสงครามโลกครั้งที่สอง หม่อมผิวจึงได้อพยพครอบครัวมาอยู่นอกเมือง คือ ซอยปรีดา ถนนสุขุมวิท

หม่อมผิว สุขสวัสดิ์ ณ อยุธยา ถึงแก่กรรมด้วยโรคชรา เมื่อวันที่ 30 กันยายน พ.ศ. 2534 สิริอายุรวม 96 ปี 4 เดือน พระราชทานพระบรมราชานุเคราะห์ ในการพระราชทานเพลิงศพ หม่อมผิว สุขสวัสดิ์ ณ อยุธยา ณ เมรุวัดธาตุทอง วันที่ 11 พฤศจิกายน พ.ศ. 2534อนุสรณ์ พระราชทานพระบรมราชานุเคราะห์ ในการพระราชทานเพลิงศพ หม่อมผิว สุขสวัสดิ์ ณ อยุธยา ณ เมรุวัดธาตุทอง วันจันทร์ที่ 11 พฤศจิกายน พุทธศักราช 2534

อ้างอิง

หมวดหมู่:นักเขียนชาวไทย
หมวดหมู่:ราชสกุลศุขสวัสดิ์
หมวดหมู่:ณ อยุธยา
หมวดหมู่:หม่อม
หมวดหมู่:ครูชาวไทย
หมวดหมู่:บุคคลจากโรงเรียนวรรณวิทย์
หมวดหมู่:บุคคลจากโรงเรียนราชินี